Source: https://www.zsmaticeslovenskej.sk/o-skole/rada-skoly/statut-rady-skoly/
Timestamp: 2019-06-17 20:53:24+00:00
Document Index: 7881139

Matched Legal Cases: ['§ 9', '§ 24', '§ 3', '§ 5', '§ 4', '§ 6', '§ 25', '§25', '§ 25', '§ 5']

Štatút rady školy :: Základná škola, Matice slovenskej 13 Prešov
Úvodná stránka>O škole>Rada školy>Štatút rady školy
pri Základnej škole Matice slovenskej 13, v Prešove
V súlade so zákonom NR SR č.596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov (ďalej len „zákon č. 596/ 2003 Z. z.“) a v súlade s ustanovením § 9 vyhlášky MŠ SR č. 291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení v znení vyhlášky 230/2009 Z. z. (ďalej len „vyhláška č. 291/ 2004 Z. z.“) sa vydáva tento štatút rady školy.
1. V zmysle § 24 zákona 596/2003 Z. z. sa zriaďuje rada školy pri Základnej škole, Matice slovenskej 13 v Prešove.
2. Sídlo rady školy je zhodné so sídlom školy pri ktorom je zriadená.
1. Rada školy je ustanovená s pôsobnosťou v rámci školy, pri ktorej je zriadená.
2. Rada školy je iniciatívnym a poradným samosprávnym orgánom, ktorý vyjadruje a presadzuje verejné záujmy a záujmy žiakov, rodičov, pedagogických zamestnancov a ďalších zamestnancov školy v oblasti výchovy a vzdelávania. Plní tiež funkciu verejnej kontroly, posudzuje a vyjadruje sa k činnosti školy z pohľadu školskej problematiky.
1. Rada školy sa vyjadruje ku všetkým závažným skutočnostiam, ktoré sa vzťahujú k práci školy v oblasti výchovy a vzdelávania.
a) Uskutočňuje výberové konanie na vymenovanie riaditeľa školy a na jeho základe navrhuje kandidáta na vymenovanie riaditeľa.
b) Predkladá návrh na odvolanie riaditeľa (vždy s odôvodnením) alebo sa vyjadruje k návrhu na odvolanie riaditeľa školy (ak zriaďovateľ odvolá riaditeľa podľa § 3 ods. 7 písm. b) a c) a ods. 8 písm. b) a c) zákona č. 596/2003 Z. z).
c) Vyjadruje sa ku koncepčným zámerom rozvoja školy.
d) Vyjadruje sa k návrhu na zrušenie školy alebo školského zariadenia.
e) Vyjadruje sa ku skutočnostiam uvedeným v a § 5 ods. 7 citovaného zákona, a to najmä:
ku koncepčnému zámeru rozvoja školy rozpracovanému najmenej na dva roky a jeho každoročnému vyhodnoteniu.
3. Rada školy vo výberovom konaní na funkciu riaditeľa školy
a) vopred určí spôsob voľby, stanoví pravidlá a kritéria výberu,
b) posúdi predložené podklady jednotlivých uchádzačov a tajným hlasovaním určí poradie navrhovaných kandidátov, pričom na platné uznesenie vo veci vymenovania alebo odvolania riaditeľa školy je potrebný nadpolovičný počet hlasov všetkých jej členov,
c) odovzdá bezodkladne zriaďovateľovi školy
zápisnicu z výberového konania na obsadenie funkcie riaditeľa s prílohami (vyhlásenie o mlčanlivosti, prezenčné listiny členov výberovej komisie, delegovaných zástupcov a uchádzačov, zápisnicu z otvárania obálok, uznesenie zo zasadnutia rady školy).
1 zvolený zástupca nepedagogických zamestnancov,
1. Voľby členov do rady školy sú vymedzené vyhláškou č. 291/2004 Z. z.
2. Do rady školy sú zvolení vo voľbách za členov rady školy tí zástupcovia pedagogických zamestnancov, nepedagogických zamestnancov a rodičov žiakov školy, ktorí v tajných voľbách získali najvyšší počet hlasov prítomných voličov za jednotlivé kategórie.
2. Členovia rady školy za zriaďovateľa sú delegovaní.
3. Členom rady školy nemôže byť riaditeľ školy a jeho zástupca.
4. Funkčné obdobie členov rady školy je štvorročné.
5. Na účely výberového konania na vymenovanie riaditeľa (§ 4) pre školy podľa § 6 ods. 1 sú členmi rady školy aj jeden delegovaný zástupca obvodného úradu v sídle kraja a jeden delegovaný zástupca Štátnej školskej inšpekcie.
Ukončenie členstva v rade školy
1. V zmysle § 25 ods. 12 zákona č. 596/2003 Z. z. členstvo v rade školy zaniká
vzdaním sa členstva (vzdanie sa členstva musí byť rade školy doručené v písomnej podobe)
ak vzniknú dôvody na zánik členstva podľa §25 ods. 11 zákona 596/2003,
odvolaním zvoleného člena podľa § 25 ods. 5 a 6 zákona č. 596/ 2003 Z. z. (odvolať zvoleného člena môže len tá skupina, ktorú člen v rade školy zastupoval),
2. Pozastavenie členstva
Členstvo v rade školy sa pozastavuje členovi rady školy, ak on, alebo jemu blízka osoba, boli prihlásení do výberového konania na funkciu riaditeľa školy. Členstvo sa pozastavuje odo dňa doručenia prihlášky až do skončenia výberového konania.
Člen rady školy je povinný kandidatúru oznámiť rade školy písomne.
Členstvo v rade školy sa pozastavuje aj pri potvrdzovaní riaditeľa vo funkcii. Ak člen rady školy vo výberovom konaní neuspeje, členstvo v rade školy pokračuje, ak vo výberovom konaní uspeje, členstvo zanikne jeho vymenovaním do pozície riaditeľa.
Počas pozastavenia členstva sa nový člen do rady školy neprijíma.
3. Doplnenie členov rady školy
Ak v priebehu funkčného obdobia niektorý z volených členov rady školy ukončí svoje členstvo v rade školy, nahradí ho zástupca z rovnakej kategórie akú v rade školy zastupoval odchádzajúci člen rady školy.
Nový člen rady školy bude pribraný kooptáciou, t. j. novým členom rady školy sa stane ten kandidát, ktorý vo voľbách získal nasledujúci najvyšší počet hlasov.
1. Rada školy sa schádza podľa plánu činnosti na príslušný kalendárny rok a podľa potreby, najmenej však trikrát ročne.
2. Rada školy na svojom prvom zasadnutí volí zo svojich členov predsedu rady školy a podpredsedu rady školy.
3. Zasadnutie rady školy vedie jej predseda. V jeho neprítomnosti vedie zasadnutie rady školy podpredseda.
3. Zasadnutie rady školy sú verejné, pokiaľ rada školy dvojtretinovou väčšinou hlasov všetkých členov nerozhodne inak. O neverejnom zasadnutí rozhoduje rada školy vopred, najneskôr však na začiatku zasadnutia.
4. Rada školy je uznášania schopná, ak je na jej zasadnutí prítomná nadpolovičná väčšina jej členov. Na platné uznesenie je potrebný nadpolovičný počet hlasov prítomných členov.
5. Zo zasadnutí rady školy sa zapíše zápisnica.
6. Členovia rady školy sú na zasadania pozvaní elektronickou poštou. Elektronickou poštou môžu byť zasielané aj dokumenty na preštudovanie.
7. Rada školy vedie nasledujúcu dokumentáciu
štatút rady školy,
zápisnicu z ustanovujúceho zasadnutia rady školy,
zápisnice zo zasadnutí rady školy,
dokumentáciu o výberovom konaní na funkciu riaditeľa.
8. Za dokumentáciu a jej uloženie zodpovedá predseda rady školy.
9. Dokumentácia rady školy je archivovaná v zmysle registratúrneho poriadku školy.
10. Zmeny v štatúte rady školy je možné vykonávať formou dodatku na zasadnutí rady školy. Na schválenie dodatku je potrebný dvojtretinový počet hlasov všetkých členov rady školy.
voliť a byť volený do funkcie predsedu rady školy,
2. Člen rady školy je povinný:
zúčastňovať sa jej zasadnutí, neúčasť na troch po sebe nasledujúcich zasadnutiach (bez náležitého ospravedlnenia) sa hodnotí ako nezáujem o výkon funkcie a neplnenie si povinností člena rady školy podľa tohto štatútu,
zachovávať mlčanlivosť a zabezpečiť ochranu osobných údajov chránených všeobecne záväznými právnymi predpismi.
3. Rada školy oznámi príslušnej skupine voličov, ak si jej zástupca nedostatočne plní povinnosti vyplývajúce z funkcie, nezúčastňuje sa zasadnutí rady školy (neospravedlnená neúčasť na troch po sebe nasledujúcich zasadnutiach) alebo koná v rozpore s jej záujmami. Príslušná skupina môže na základe tohto oznámenia odvolať svojho zástupcu v rade školy a kooptovať nového člena rady školy na základe získaného počtu hlasov.
1. Predsedu rady školy volí rada školy na svojom prvom zasadnutí zo svojich členov, a to nadpolovičnou väčšinou hlasov všetkých členov rady školy.
2. Predseda rady školy riadi činnosť rady školy a koná v jej mene. Nerozhoduje o všetkých záležitostiach rady školy samostatne, vždy len spoločne s ostatnými členmi.
3. Za predsedu rady školy môže byť zvolená fyzická osoba, ktorá je spôsobilá na právne úkony a je bezúhonná.
4. Predseda rady školy predloží na najbližšom zasadaní po ustanovení rady školy návrh štatútu rady školy na schválenie.
5. Predseda rady školy zvoláva, pripravuje a riadi schôdze rady školy.
6. Predseda rady školy zvolá zasadnutie najneskôr do 15 dní, ak o to požiada tretina členov rady školy, riaditeľ školy alebo zriaďovateľ. Ak tak neurobí, radu školy zvolá a predsedá jej podpredseda rady školy.
7. Predseda rady školy vypracuje výročnú správu v termíne určenom radou školy, najneskôr do 31. marca. Výročná správa je pre verejnosť prístupná v sídle rady školy.
8. Predsedu rady školy rada školy odvolá ak
bol odsúdený za úmyselný trestný čin,
o to požiada sám.
9. Predsedu rady školy môže rada školy odvolať ak
koná v rozpore s ustanoveniami zákona č. 596/2003 Z. z. alebo štatútom,
nie je schopný zo zdravotných dôvodov vykonávať túto funkciu dlhšie ako šesť mesiacov,
10. O odvolaní predsedu rady školy rozhoduje nadpolovičná väčšina hlasov všetkých členov rady školy.
2. Riaditeľ školy v súlade s § 5 ods. 7 zákona č. 596/2003 Z. z. predkladá rade školy príslušné materiály spravidla v písomnej forme a v požadovanom množstve. Na žiadosť rady školy je riaditeľ školy povinný podať informáciu či vysvetlenie osobne na zasadnutí rady školy.
3. Rada školy, na základe výberového konania, podáva zriaďovateľovi návrh na vymenovanie riaditeľa školy najneskôr do dvoch mesiacov od jeho vyhlásenia.
1. Rada školy zabezpečuje svoju činnosť z prostriedkov rozpočtu školy. Škola poskytuje rade školy priestory na zasadnutie, kancelárske potreby, informačno-komunikačné prostriedky a technické zabezpečenie podľa potreby.
Tento štatút bol prerokovaný a schválený na zasadaní rady školy dňa 24. 05. 2016 a od tohto dňa nadobúda účinnosť. Týmto sa ruší predchádzajúci štatút rady školy.
V Prešove, 24. 05. 2016 Mgr. Beáta Likeová